شەفەق نیوز/ وەگەرد بەرزەوبۊن تەو رکابەری هەڵبژاردن لە پارێزگای دیالە خ چالاکوان و پسپۆرەیلیگ دەسنشان هووشیاری هەڵبژاردن گونجیاییک لە قەزای خانەقین کردن،
و پسپۆڕەیلیگ باس دڕیان پۆستەرەیل هەڵبژاردن ئەرا کاندیدەیل کۆنە و تاقیکریاگ وەشیوەی گەوریگ کردن.
چالاکوان مەدەنی و راگەیاندکار عەباس ئەرکەوازی ئەرا ئاژانس شەفەق نیوز وت: خەڵک خانەقین نموونەی هووشیاری و هەڵبژاردن و دەنگدانن، وە ڕێزگرتن لە هەڵمەتەیل پڕوپاگەندەی هەڵبژاردن،  و رەتکردن سیمای خراوکردن پۆستەرەیل یا دڕیانیان، بیجگە ئەو پۆستەرەیلە ک پێشیلکردنی شۊنە گشتیەیلە و قەیەغەیلە کەن یا رۊی خانەقین شیونن.
ئەرکەوازی دیاری کرد ک خانەقین دۊرە لە سیمایل خراوکردن هەڵبژاردن وەپیچەوانەی ناوچەیل شانی لەوەر کەمی دەور کۆمسیۆن هەڵبژاردن وەرانوەر هوشیارکردن جەماوەری ئەرا هەڵمەتەیل پڕوپاگەندە، و چۊن رەفتار کۆمەڵایەتی و شارستانی وەگەردی بکەن.
وتیش؛ دەور کۆمسیۆن تەنیا لەبان شیوەی وەرگردن و بەشەوکردن کارت هەڵبژاردن و گرفتەیلی بۊی، و چۊن دەنگدەرەگە وەگەرد هەڵمەتەیل رەفتار بکەن، وەگەرد ئەو گرنگی گەورە و چارەنووسیە لە بەشداریکردن لە هەڵبژاردن.
دەربارەی وەردەوامی سیمای دڕیان و خراوکردن پۆستەرەیل هەڵبژاردن لە دیالە،  رەوا ڕەحمانی خانمە کاندید قادمون للتغییر وت: هەڵمەتەیل دڕیان لەبان کاندیدەیل تاقیکریاگ و کۆنە لەلایەن ئەو خەڵکە کریا ک لە ماوەی هەڵبژاردنەی وەرین بیزار و تووڕەن.
ڕەحمانی دووپات کرد ک پۆستەرەیل تاقیکریاگ و کۆنەیلە لە گشتی فرەتر کەفنە وەر خراوکردن لە پارێزگای دیالە،  وەبەراوەدی وەگەرد کاندیدە نوو و سەروەخوەیلە، وتیش، خراوکردن کاندیدەیل وەرانوەر یەک لە یەک ناچە تیەێد، ک خوەی جەنگ رکابەرەیلە و هاووڵاتی لەلی بەگوناهە.
لەلای خوەییش،  چالاکوان سیاسی موڕاد سەعیدی وت: پۆستەرەیل هەڵبژاردن ئی وەرزە لە گشت وەرزەیل هەڵبژاردن وەرین فرەتر کەفتنە وەر خراوکردن،  و زیاتر لە ٤٠% لە پۆستەرەیل هەڵبژاردن کەفتنە وەر خراوکردن.
سەعیدی ئەرا ئاژانس شەفەق نیوز وت؛ وەگورەی ئامارەیل چاپخانەکان، رێژەی پۆستەرەیلە ئاڵشت نەۊیە، وەگەرد پۊچەڵکردن پۆستەرەیل لچکیان قەی دیوارەیلەنو قەدەغەکردنی لەلایەن کۆمسیۆن هەڵبژاردن.
وتیش: لەبان ئەوەیشە، ئاستە فرەتر لە دڕیان و خراوکردن رەسیە کاندیدەیلیگ کۆنە ک دوو یا سێ وەرز لە پەرلەمان بۊینە، وەبی هۊیچ ئەنجامیگ.
